På toppen finnes ruiner etter Hovdetoppen restaurant. Denne ble oppført som nødsarbeid i 1920-årene. Finansieringen var blant annet et lån på 75 000 kroner fra Frydenlunds Bryggeri, på betingelse av at kommunen festet bort en tomt på 40 mål til selskapet A/S Hovdetoppen. Anlegget skulle så tilfalle kommunen vederlagsfritt etter 30 år. Det var strid om sjenkerettigheter, men bystyret vedtok planene i 1927 med 26 mot 2 stemmer, og anlegget sto ferdig den 6. oktober 1928.